Mõtlesin täna, et viin oma mobiili arsti juurde. Kaua sa ikka piimvalget helendavat ekraani vaatad ja ööd ega mütsi ei näe. Ei seda, kes helistab, sms-e jne. Otsisin kõik vajalikud dokumendid välja, kuna garantii veel kestab. Ülekantud tähenduses mobiili kehtiva haigekassa kaardi. Aga siis juhtus ime. Mobiil lõpetas ehmatusest mossitamise ja võttis pildi ette. Näed, mida kõike süstlahirmus juhtuda võib. Lubasin moblale omaltpoolt, et  käitun temaga edaspidi hoolivamalt ja olen armastav peremees. Nüüd on meie vahel harmoonia ja teineteisemõistmine. Me ei karju enam üksteise peale, ei löö ega peksa, kasutame viisakat kõnepruuki ja oleme üldse teineteisele suhtes hoolivamad. See legendaarne kanakitkumine ning pidev lahku- ja kokkukolimine minu ja mu mobiilide vahel peab lõppema. Aitäh armas mobiilike, et mu pühapäeva helgemaks tegid. Armastan sind. Armasta sina mind ka.